ශ්‍රී ලංකා‍වේ දියර කිරි නිෂ්පාදනය වැඩි කිරීමේ හා කිරි කර්මාන්තය ප්‍රසාරණය කිරීමේ කටයුතු කඩිනම් කිරීම සම්බන්ධයෙන් අවබෝධතා ගිවිසුමක් නවසීලන්ත අගමැති ජෝන් කේ මහතාගේ පොදු රාජ්‍ය මණ්ඩල රාජ්‍ය නායක සමුළු සංචාරයට සමගාමීව අස්සන් තැබිය යුතු බව නවසීලන්ත විදේශ ඇමැති මරේ මැක්කලි මහතා යෝජනා කළේය.මෙරට දියර කිරි නිෂ්පාදනයට නවසීලන්තයේ සහයෝගය කඩිනම් කිරීම සඳහා ඇමැතිවරයා මේ යෝජනාව කළේ ජනාධිපති මහින්ද රාජපක්‍ෂ මහතා අරලියගහ මන්දිරයේ දී පෙරේදා (29) මුණගැසුණු අවස්ථාවේ දී ය.එහිදී ශ්‍රී ලංකාවේ කිරි නිෂ්පාදන ක්ෂේත්‍ර‍ය තවදුරටත් සංවර්ධනය කිරීම සඳහා සහාය දීමට නවසීලන්තය සූදානම් බව මැක්කලි මහතා සඳහන් කළේය.